2000R2602 — ET — 19.10.2001 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B KOMISJONI MÄÄRUS (EÜ) nr 2602/2000, 17. november 2000, millega kehtestatakse nõukogu määruse (EÜ) nr 2494/95 üksikasjalikud rakenduseeskirjad tarbijahindade harmoneeritud indeksis hinnaalanduste käsitlemise miinimumstandardite kohta (EMPs kohaldatav tekst) (EÜT L 300, 29.11.2000, p.16)

Muudetud:









▼B

KOMISJONI MÄÄRUS (EÜ) nr 2602/2000,

17. november 2000,

millega kehtestatakse nõukogu määruse (EÜ) nr 2494/95 üksikasjalikud rakenduseeskirjad tarbijahindade harmoneeritud indeksis hinnaalanduste käsitlemise miinimumstandardite kohta

(EMPs kohaldatav tekst)







EUROOPA ÜHENDUSTE KOMISJON võttes arvesse Euroopa Ühenduse asutamislepingut, võttes arvesse nõukogu 23. oktoobri 1995. aasta määrust (EÜ) nr 2494/95 tarbijahindade harmoneeritud indeksite kohta, ( 1 ) eriti selle artiklit 4 ja artikli 5 lõiget 3, olles nõu pidanud Euroopa Keskpangaga ( 2 ) ning arvestades järgmist: (1) Määruse (EÜ) nr 2494/95 artikli 5 lõike 1 punkti b kohaselt peab iga liikmesriik koostama tarbijahindade harmoneeritud indeksi (THHI) alates 1997. aasta jaanuari indeksist. (2) Hinnaalandusi ning hinnaalanduste ja ostuhinna suhet võib käsitleda väga erinevalt. THHIs kasutatavate hinnaalanduste käsitlemiseks on vaja ühtlustatud meetodeid, et tagada saadavate THHIde vastavus määruse (EÜ) nr 2494/95 artikli 4 kohasele võrreldavusnõudele. Samuti parandab see nende usaldatavust ja asjakohasust. (3) THHIs kasutatavad hinnad peaksid olema leibkondade tegelikult makstud ostuhinnad üksikkaupade ostmiseks rahalistes tehingutes, kaasa arvatud kõik toodete suhtes kohaldatavad maksud ilma subsiidiumideta pärast hulgi- või vähese tarbimise mahaarvamisi standardhindadest või -tasudest ning välja arvatud krediidikokkulepete intressi- või teenustasud ja kõik lisatasud, mis tulenevad suutmatusest maksta ostuhetkel kokkulepitud tähtaja jooksul. (4) Tunnusjoonte muutumise korral tuleks hindu käsitleda vastavalt kvaliteedikohandamist käsitlevatele eeskirjadele, mis on ette nähtud komisjoni 9. septembri 1996. aasta määruses (EÜ) nr 1749/96 tarbijahindade harmoneeritud indekseid käsitleva nõukogu määruse (EÜ) nr 2494/95 esialgsete rakendusmeetmete kohta, ( 3 ) viimati muudetud nõukogu määrusega (EÜ) nr 1688/98 ( 4 ). (5) Käesolevas määruses ettenähtud meetmed on kooskõlas nõukogu otsusega 89/382/EMÜ, Euratom ( 5 ) loodud statistikaprogrammi komitee arvamusega, ning arvestades järgmist: ON VASTU VÕTNUD KÄESOLEVA MÄÄRUSE:







Artikkel 1

Eesmärk

Käesoleva määruse eesmärk on täpsustada, kuidas käsitleda tarbijahindade harmoneeritud indeksis, edaspidi “THHI”, üksikkaupade või -teenuste hinnaalandusi tagamaks, et THHId oleksid usaldusväärsed ja asjakohased ning vastaksid määruse (EÜ) nr 2494/95 artiklis 4 sätestatud võrreldavusnõuetele.

Artikkel 2

Ostuhinnad

Kui pole sätestatud teisiti, arvestavad THHIs kasutatavad ostuhinnad üldiselt üksikkaupade ja -teenuste hinnaalandusi, kui need hinnaalandused:

a) on seostatavad konkreetse kauba või teenuse ostmisega;

b) on kättesaadavad kõigile võimalikele tarbijatele ilma mingite eritingimusteta (mittediskrimineerivad);

c) on ostjale teada ajal, kui ta sõlmib müüjaga kokkuleppe asjakohase toote ostmiseks; ja

d) neid võib nõuda ostmise ajal või sellisel ajavahemikul pärast tegelikku ostmist, nii et neil on eeldatavasti märkimisväärne mõju kogustele, mida ostjad soovivad osta.

Eriti võetakse THHIs arvesse üksikkaupade ja -teenuste hinnaalandusi, mis on edaspidi usutavasti või eeldatavasti jälle kättesaadavad standardhinnaga või on mujal kättesaadavad standardhinnaga. Standardhind on ilma mingite tingimuste või reservatsioonideta hind, mida ei kirjeldata kui erihinda.

Artikkel 3

Ajendid

Millegi ajutiselt tarbijatele pakutava, millega neid kallutatakse konkreetset toodet ostma, edaspidi “ajendi”, turuväärtuse võib maha arvata, kui see on teada. See turuväärtus lisatakse tagasi, kui pakkumine lõpeb. Ajendid lisadena nagu täiendav kogus kõnealust toodet, teise toote lisamine “tasuta” või muud soodustused jäetakse tähelepanuta, kui need ei ole märkimisväärsed.

Artikkel 4

Tunnusjoonte muutus

Kui tunnusjooned muutuvad, käideldakse hindu vastavalt tunnusjoonte muutumise eeskirjadele, eelkõige vastavalt kvaliteedikohandamise eeskirjadele, mis on sätestatud määruse (EÜ) nr 1749/96 artiklis 5.

Artikkel 5

Rakendamine

Liikmesriigid kohaldavad käesoleva määruse sätteid hiljemalt detsembris 2000 ja need jõustuvad 2001. aasta jaanuari või 2002. aasta jaanuari indeksi suhtes.

Artikkel 6

Läbivaatamine

▼M1

Kui käesoleva määruse rakendamine mõjutab kõigi punktide indeksi iga-aastast muutust (m/(m-12)) rohkem kui ühe kümnendiku protsendi võrra võrreldes sellise indeksiga, mis ei arvesta hinnaalandusi, vaadatakse asjakohane indeksiseeria asjakohaselt läbi.

▼B

Artikkel 7

Jõustumine

Käesolev määrus jõustub kahekümnendal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.